**Драма.KZ фестивалі өз бағдарламасын жариялады**

**Қазақстанда Драма.KZ-2022 драма фестивалі 22-24 қазан аралығында алтыншы рет өтеді.**

Фестиваль үш театрда — Ғ.Мүсірепов атындағы балалар мен жасөспірімдер театрында, ARTиШОК және М. Лермонтов атындағы Ұлттық орыс драма театрларында өтеді. Фестивальде конкурс арқылы іріктеліп алынған пьесалар режиссерлік оқылым форматында көрсетіледі. Әр пьесаны авторлар, көрермендер және театр мамандары талқылайды.

Биыл байқауға қазақстандық авторлардан 62 шығарма келіп түсті. Қазақ және орыс тілдерінде жазылған 10 пьеса іріктелініп алынды.

Фестивальде оқылымы болатын пьесалар:

Дана Асылбек «Сингулярлық нүкте»

Ұлан Болатбек, Алишер Рахат «Сен және Мен»

Кристина Зорина «Всё намного проще»

Ныгмет Ибадильдин «Шахмардан выходит из колодца»

Альмира Исмаилова «Нарату, Санжик и семь волшебных плиток»

Ольга Рубцова «Разорви цепь»

Аклима Сапарова «Бумеранг»

Андрей Сухоногин «Дорога в ад»

Нуржан Туменов «Жизнь казахского чинуши»

Ақылбек Шаяхмет «Қашқын»

«Биыл біз әртүрлі жанрда жазылған 10 пьесаны таңдап алдық. Бұл пьесалардың арасында, мысалы, мелодрама, философиялық драма, жасөспірімдерге арналған заманауи ертегі, тарихи тақырыптағы және мектептегі буллинг туралы шығармалар бар. Сондай-ақ, бүгінде көптеген драматургтердің монодрама форматын таңдайтынын байқауға болады. Бұл стильде үш пьеса жазылған.

Қысқа тізімге қолына енді қалам алған жас авторлардың енгені қуантады. Біздің бір мақсатымыз драматургтердің жаңа толқынын қалыптастыру еді. Бұл ретте, әлбетте, жаңа есімдер пайда болуы тиіс. Бізді әрқашан ерекше, әрі шынайы дауыстар қызықтырды. Фестивальге келген көрермендер жаңа пьесаларға әділ бағасын береді деп сенеміз», — дейді **фестиваль жетекшісі – Олжас Жанайдаров**.

Фестиваль аясында оқылымдардан бөлек танымдық бағдарлама өтеді. Биыл драматургияға үш түрлі қырынан — автор тарапынан да, режиссер жағынан да, театр сыншысының көзімен де қарауға болады. Көрермендерге қазақстандық драматургия қандай кезеңді басынан өткеріп жатқаны жайлы, оқиғаны қалай қызықты етіп құруға болатыны туралы және режиссерлік оқылымдарды қалай қою керек екені жайында айтылады.

22 қазанда Ғ.Мүсірепов атындағы театрда театр сыншысы Меруерт Жақсылықованың ұлттық заманауи драматургияға арналған дәрісі өтеді. 24 қазанда ARTиШОК-те драматург Светлана Петрийчук пьеса жазу бойынша шеберлік сабағын өткізеді. 24 қазанда М.Лермонтов театрында режиссер Юрий Шехватов оқылымдарды қалай қою керектігі туралы әңгімелейді.

Фестивальдің толық кестесі [сайтта](http://drama.kz/drama-god/) жарияланады.

Фестивальдің барлық іс-шараларына кіру тегін. Барлық оқылымдар мен шеберлік сағаттарды Т.Жүргенов атындағы Қазақ ұлттық өнер академиясының «Кино және телевидение» факультетінің операторлары түсіреді. Фестивальден кейін бейнежазбалар Драма.KZ [youtube арнасында](https://www.youtube.com/channel/UCKUIsQoDcUCNABiNuUsjhyg) жарияланады.

Қысқа тізімге енген пьесалар фестиваль аяқталғаннан кейін, Драма.KZ [сайтында](http://drama.kz/piesy/) жарияланады.

Драма.KZ жаңалықтарын фестивальдің [instagram](https://www.instagram.com/dramakz_fest/), [telegram](https://t.me/dramakz_fest) және [Facebook](https://www.facebook.com/dramakz) әлеуметтік желілеріндегі парақшаларынан бақылай аласыздар.

**Драма.KZ заманауи Қазақстандық драматургия фестивалі** 2017 жылы драматург Олжас Жанайдаров пен ВТ театр директоры Айгүл Сұлтанбекованың инициативасымен құрылған болатын. Драма.KZ әр жылы еліміздің түкпір -түкпірінен талантты авторлардың пьесаларын іріктейді және Алматыда осы пьесалардың оқылымын ұйымдастырады. Оқылым бұл мәтінді ұсынуға жол ашатын ерекше формат, актерлер шығарманы рольдер бойынша оқиды. Оқылымға қатысатын режиссерлер мен актерлер заманауи драматургиямен, жаңа тақырыптармен, жаңа тілмен жұмыс істеуге қол жеткізеді, осындай шығармашылық байланыс әдетте олар үшін жетіспей жатады.

Фестиваль соңғы біраз жыл ішінде жаңа драматургияның негізгі тәуелсіз лабораториясы және Қазақстандық авторлар үшін ашық коммуникация кеңістігі бола білді. Бұл жерде тек мәтіндерді ұсыну ғана болмайды, сонымен қатар, тәжірибелі мамандардың пікірін естуге, аудиториямен диалог құруға мүмкіндік бар. Әрі фестиваль аясында білім беру бағдарламалары да ұйымдастырылып келеді, бұл жерде белгілі театр қайраткерлері өздерінің шеберлік сағаттарын өткізеді.

*Фестивальдағы оқылымдарды әр жылы әртүрлі режиссерлер қойып отырды, олардың ішінде: Галина Пьянова, Фархад Молдағали, Наташа Дубс, Дина Жұмабаева, Елік Нұрсұлтан, Виктор Немченко, Кубанычбек Адылов, Рустем Бегенов және тағы басқалары бар. Оқылымға жоғарғы оқу орындарындағы театр өнері курсының студенттері, сонымен қатар, танымал театр және кино әртістері, атап айтар болсақ: Михаил Токарев, Чингиз Капин, Айсулу Азимбаева, Роман Жуков, Рауф Хабибуллин, Сергей Уфимцев, Камилла Ермекова және ARTиШОК, Неміс театрының, Әуезов атындағы драма театрының, ТЮЗ- дің және басқада театрлардың актерлері қатысып келеді. Ал, білім бері бағдарламалары аясында қонақта режиссерлер Рашид Нугманов, Гульназ Балпеисова және драматургтер Әннәс Бағдат, Ольга Малышева сияқты спикерлер болды.*

ДРАМА.KZ-2022 ФЕСТИВАЛIНIҢ ПЬЕСАЛАРЫ НЕ ТУРАЛЫ?

**Дана Асылбек «Сингулярлық нүкте»**

Егер адамға басқа адамдармен телепатикалық түрде ой алмасуға мүмкіндік беретін технология пайда болса, сингулярлық нүкте де жоғалған немесе жұмбақ өліммен көз жұмған жандардың санасымен сөйлесуге мүмкіндік туар.

**Ұлан Болатбек, Алишер Рахат «Сен және Мен»**

Пьеса қазіргі айналамыздағы адамдардың ата-анаға, балаға деген қамқорлық пен жауапкершіліктен қашып, тастап кетіп жатқан іс-әрекеттерінің нәтижесін суреттейді.

**Кристина Зорина «Всё намного проще»**

Калейдоскоп барных историй о том, что хорошо там, где мы есть.

**Ныгмет Ибадильдин «Шахмардан выходит из колодца»**

Постмодернистский экшн о схватке аульчан с красноармейцами.

**Альмира Исмаилова «Нарату, Санжик и семь волшебных плиток»**

Казахские подростки путешествуют во времени, чтобы найти священные плитки.

**Ольга Рубцова «Разорви цепь»**

Пережившие буллинг школьники свидетельствуют.

**Аклима Сапарова «Бумеранг»**

Махаббат төртбұрышы туралы мелодрама.

**Андрей Сухоногин «Дорога в ад»**

История одной школьной травли с непредсказуемым финалом.

**Нуржан Туменов «Жизнь казахского чинуши»**

Монолог чиновника как квинтэссенция национального менталитета.

**Ақылбек Шаяхмет «Қашқын»**

Өмірдің әр түрлі йірімдері кез- келгенді бір сәтте қашқын атандыруы мүмкін.